 Jamhuuriyadda Somaliland iyadoo ka duulaysa ahmiyadda ganacsiga xorta ah iyo baahida loo qabo in maalgashi caalami ah dalka loo raadiyo, waxay qaaday tallaabooyin muhiim ah oo suurtogal ka dhigay in shirkadda horumarinta dekedaha ee DP World u soo hilowdo oo 442 Milyan oo doolar ku aaminto inay geliso casriyeynta dekedda Berbera oo mustaqbalka ku taamaysa inay noqoto xuddunta ganacsi ee isku xidha dalalka mandaqada geeska Afrika. 